หลังจากทานยา visanne 2 mg แล้ว มีเลือดสีน้ำตาลเข้มและก้อนเลือดหรือตกขาวสีน้ำตาลออกมาทุกวัน เป็นเวลา เดือนกว่าเกือบ 2 เดือนแล้วค่ะ (ทานยา visanne เพราะเป็นช้อคโกแลตซีสค่ะ) โดยก่อนที่จะทานยาไม่มีอาการเหล่านี้เลยค่ะ แบบนี้คือปกติมั้ยคะ ดิฉันมีโอกาสเสี่ยงเป็นโรคอื่นด้วยมั้ยคะ
สวัสดีค่ะ การมีเลือดออกผิดปกติจากช่องคลอดอาจเกิดจาก-ผลข้างเคียงจากการใช้ยาคุมกำเนิด ซึ่งยา Visanne(ไวซานเน) เป็นชื่อการค้าของตัวยา Dienogest(ไดอีโนเจส) จัดเป็นยาฮอร์โมนในกลุ่มโปรเจสตินสังเคราะห์ใช้เป็นส่วนประกอบในยาคุมกำเนิด จึงอาจทำให้มีผลข้างเคียงดังกล่าวได้-การมีถุงน้ำในรังไข่หรือช็อกโกแลตซีสต์ คือเป็นอาการของตัวโรคเอง-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอดแนะนำแจ้งสูตินรีแพทย์ที่ดูแลค่ะว่ามีเลือดออกจากช่องคลอดผิดปกติ แพทย์อาจพิจารณาเรื่องการใช้ยาและเปลี่ยนเป็นยาที่มีผลข้างเคียงดังกล่าวได้น้อยกว่าการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์